Návrh komuniké 

Vláda Slovenskej republiky na svojej ..... schôdzi ...........2005 prerokovala a schválila návrh zákona o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov.
Predmetným návrhom zákona novo upravuje právny vzťah medzi Slovenskou republikou a občanom Slovenskej republiky, ktorý požiadal o prijatie do štátnej služby, ale taktiež právny vzťah medzi Slovenskou republikou a profesionálnym vojakom ozbrojených síl Slovenskej republiky. 
Účelom návrhu zákona je v nadväznosti na zmenené spoločenské podmienky po vstupe Slovenskej republiky do NATO vytvoriť vhodné legislatívne prostredie na vykonanie zásadných systémových zmien, ktoré majú za cieľ zabezpečiť zvýšenie kvality vojenského personálu a zaviesť nové inštitúty, akými sú napr. rotácia personálu, kariérna služba a odmeňovanie podľa dosiahnutej hodnosti.
Cieľom návrhu zákona je aj zabezpečiť, aby profesionálni vojaci ozbrojených síl Slovenskej republiky mali finančné a sociálne zabezpečenie adekvátne úlohám, ktoré ozbrojené sily Slovenskej republiky budú plniť pri zabezpečovaní obrany Slovenskej republiky.